b'\n_START_ARTICLE_\nFont de la Teula (Vilassar de Dalt)\n_START_SECTION_\nDescripci\xc3\xb3\n_START_PARAGRAPH_\nFont situada, a una cru\xc3\xaflla de tres carrers fent cantonada, al centre de Vilassar. Adossada al mur d\'una casa, aquesta font de pedra t\xc3\xa9 una pica llarga amb tres sortidors de metall, al damunt dels quals hi ha un alt relleu -element m\xc3\xa9s antic que es conserva de la font- amb la representaci\xc3\xb3 d\'un xai i una cornuc\xc3\xb2pia d\'on ragen monedes. La font potser fou constru\xc3\xafda el segle XVII i XIX, i amb el temps ha sofert modificacions, essent l\'ornament floral superior, m\xc3\xa9s recent.\n_START_SECTION_\nHist\xc3\xb2ria\n_START_PARAGRAPH_\nLa font s\'anomena "de la Teula" perqu\xc3\xa8 antigament l\'aigua rajava per una teula des d\'uns dip\xc3\xb2sits. L\'Ajuntament de Vilassar, antigament, tenia el monopoli de la carn, al pa, la taverna, ...etc. -reminisc\xc3\xa8ncia de l\'\xc3\xa8poca feudal-. Amb els diners que guany\xc3\xa0 el municipi amb la venda de la carn un any determinat, es constru\xc3\xad la font. El detall de l\'alt relleu del xai i el corn de l\'abund\xc3\xa0ncia rememora aquell moment. Entre l\'any 1927 i el 1928, s\'elimin\xc3\xa0 un safareig que hi havia a un costat de la font, i es trasllad\xc3\xa0 als afores del poble.'